પાલનપુરની ન્યૂ રામ ઝૂંપડી હોટલ આગળ તાજેતરમાં ફાયરિંગની ઘટનામાં માલણ ગામના યુવકની હત્યા કરવામાં આવી હતી. આ ગૂનાના આરોપીઓ હજુ સુધી પોલીસ પકડથી દુર છે તેમજ ધાક-ધમકીઓ આપી રહ્યા હોવા અંગે માલણના ગ્રામજનોએ સોમવારે જિલ્લા પોલીસવડાને રજૂઆત કરી જો આરોપીઓ ત્રણ દિવસમાં નહી ઝડપાય તો ધરણાં કરવાની ચિમકી ઉચ્ચારી છે. પાલનપુર તાલુકાના માલણ ગામના લોકોએ સોમવારે જિલ્લા પોલીસવડા નિરજ બડગુજરને લેખિત રજૂઆત કરી હતી. જેમાં જણાવાયું હતુ કે, પાલનપુર ડીસા હાઇવે નજીક આવેલી હોટલ ન્યૂ રામઝુંપડી આગળ માલણ ગામના લશકરભાઇ અનવરભાઇ મીરની ગોળીબાર કરી હત્યા કરવામાં આવી હતી.